CELEX: 62013CN0628
Language: lv
Date: 2013-12-02 00:00:00
Title: Lieta C-628/13: Lūgums sniegt prejudiciālu nolēmumu, ko 2013. gada 2. decembrī iesniedza Cour de cassation (Francija) — Jean-Bernard Lafonta/Autorité des marchés financiers

8.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 39/13
            
         Lūgums sniegt prejudiciālu nolēmumu, ko 2013. gada 2. decembrī iesniedza Cour de cassation (Francija) — Jean-Bernard Lafonta/Autorité des marchés financiers
   
   (Lieta C-628/13)
   2014/C 39/20
   Tiesvedības valoda — franču
   
      Iesniedzējtiesa
   
   
      Cour de cassation
   
   
      Lietas dalībnieki pamata procesā
   
   
      Prasītājs: Jean-Bernard Lafonta
   
   
      Atbildētāja: Autorité des marchés financiers
   
   
      Prejudiciālais jautājums
   
   Vai Eiropas Parlamenta un Padomes 2003. gada 28. janvāra Direktīvas 2003/6/EK par iekšējās informācijas ļaunprātīgu izmantošanu un tirgus manipulācijām (tirgus ļaunprātīgu izmantošanu) (1) 1. panta 1. punkts un Komisijas 2003. gada 22. decembra Direktīvas 2003/124/EK, ar ko [Eiropas Parlamenta un Padomes] Direktīvu 2003/6/EK īsteno attiecībā uz iekšējās informācijas definīciju un publisku izziņošanu, kā arī tirgus manipulācijas definīciju (2), 1. panta 1. punkts ir jāinterpretē tādējādi, ka precīza rakstura informācija šo tiesību normu izpratnē ir tikai tāda informācija no kuras — tiklīdz tā būs nodota atklātībā — ar pietiekami lielu varbūtību varēs secināt, ka tā potenciāli ietekmēs attiecīgo finanšu instrumentu cenu izmaiņas, noteiktā virzienā?
   
      (1)  OV L 96, 16. lpp.
   
      (2)  OV L 339, 70. lpp.